
REFERAT DE SPECIALITATE
La Proiectul de hotărâre 
privind  aprobarea Regulamentului de utilizare a parcării etajate de pe strada Mihail Kogălniceanu din Municipiul Satu Mare 

Administrația Domeniului Public, cu sediul în mun. Satu Mare, Aleea Universului nr. 5-7, cod fiscal 4750196/ RO14388655, reprezentată prin Barta Zoltán în calitate de director general, ținând cont de adresa înregistrată sub nr. 46818/12.08.2026 emisă Direcția tehnică din cadrul Primăriei mun. Satu Mare, prin intermediul căreia ni se aduce la cunoștință faptul că instituția noastră va primi în administrare parcarea etajată situată pe strada Mihail Kogălniceanu prin prezentul referat propunem inițierea unui proiect pentru aprobarea Regulamentului de utilizare a parcării etajate de pe strada Mihail Kogălniceanu.
Prin regulamentul propus se stabilește modul de utilizare, respectiv exploatare a Parcării etajate de pe strada Mihail Kogălniceanu, parcare aflată în proprietatea Municipiului Satu Mare. Acest regulament este conceput pentru a asigura o gestionare eficientă și sigură a infrastructurii în domeniul circulației  pe drumurile publice, cu precădere a parcării vehiculelor, în acest sens parcarea etajată jucând un rol important în ceea ce privește staționărea în perimetrul central al municipiului. 

[bookmark: _Hlk177977100]Conform art. 136, alin. 1 și 2 si art. 196 alin. 1 lit. a) din O.U.G. nr. 57/ 2019 privind codul administrativ, Consiliul Local aprobă proiecte de hotărâri pentru funcționarea activităților de utilitate publică. 
  ‘‘ART. 136
Proiectele de hotărâri ale consiliului local
    (1) Proiectele de hotărâri pot fi iniţiate de primar, de consilierii locali sau de cetăţeni. Elaborarea proiectelor se face de cei care le propun, cu sprijinul secretarului general al unităţii/subdiviziunii administrativ-teritoriale şi al compartimentelor de resort din cadrul aparatului de specialitate al primarului.
    (2) Proiectele de hotărâri şi referatele de aprobare ale acestora se redactează în conformitate cu normele de tehnică legislativă.
ART. 196
Tipurile de acte administrative
    (1) În exercitarea atribuţiilor ce le revin, autorităţile administraţiei publice locale adoptă sau emit, după caz, acte administrative cu caracter normativ sau individual, după cum urmează:
    a) consiliul local şi consiliul judeţean adoptă hotărâri;‘‘
Având în vedere prevederile art. 7 din Legea nr. 52/2003 privind transparența decizională în administrația publică, republicată, cu modificările și completările ulterioare, a fost întocmit procesul verbal de afișare nr. 49492/21.08.2026, privind publicarea pe pagina de internet la adresa : www.primariasm.ro a proiectului de hotărâre privind aprobarea Regulamentului de utilizare a parcării etajate de pe strada Mihail Kogălniceanu din Municipiul Satu Mare și referatul Serviciului Prelații Publice nr. 58646/13.10.2026 conform căruia nu au fost depuse sugestii sau opinii la proiectul de hotărâre privin aprobarea Regulamnetului de utilizare a parcării etajate de pe strada Mihail Kogălniceanu din Municipiul Satu Mare.
 	Fața de cele expuse și raportate la prevederile art. 129 alin. 1, alin. 2, lit. a) și art. 196 alin. 1 lit. a) din O.U.G. nr. 57/ 2019 privind Codul Administrativ, prezentul proiect de hotărâre se înaintează spre dezbatere Consiliului Local al Municipiului Satu Mare, cu propunerea de aprobare.

Director general,
Barta Zoltán
													   Vizat,
									Serviciul juridic,
									Cj. Bodea Lucian

CĂTRE,
PRIMĂRIA MUN. SATU MARE

Administrația Domeniului Public, cu sediul în mun. Satu Mare, Aleea Universului nr. 5-7, cod fiscal 4750196/ RO14388655, prin prezenta rog inițierea unui proiect de hotărâre privind  aprobarea Regulamentului de utilizare a parcării etajate de pe strada Mihail Kogălniceanu.
 În acest sens depunem anexat: referatul de specialitate nr. 11351/14.10.2026 și Regulamentul de utilizare a parcării etajate de pe strada Mihail Kogălniceanu. 
Cu respect,
[bookmark: _Hlk177976178]
Director general,
Barta Zoltán

Vizat,
					                                        Serviciul juridic,
                                                                                                           Cj. Bodea Lucian

      Întocmit, 
Nemeș Marin

